**Noteikumu projekta „Grozījumi Ministru kabineta 2010.gada 28.decembra noteikumos Nr.1219 „Noteikumi par patērētāja kreditēšanu”” sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts izstrādāts, lai ieviestu Latvijas tiesību aktos Eiropas Komisijas 2011.gada 14.novembra direktīvas 2011/90/ES, ar ko groza Eiropas Parlamenta un Padomes direktīvas 2008/48/EKI pielikuma II daļu, nosakot papildu pieņēmumus gada procentu likmes aprēķināšanai prasības. |
| 2. | Pašreizējā situācija un problēmas | 2008.gada 23.aprīlī apstiprināta Eiropas Parlamenta un Padomes direktīvas 2008/48/EK*par patēriņa kredītlīgumiem un ar ko atceļ Direktīvu 87/102/EEK,* ieviešot jaunu un ekonomiskajai situācijai piemērotāku regulējumu attiecībā uz patērētāju kreditēšanu, kura Latvijas tiesību aktos tika pārņemta ar grozījumiem Patērētāju tiesību aizsardzības likumā un Ministru kabineta 2010.gada 28.decembra noteikumiem Nr.1219 „Noteikumi par patērētāja kreditēšanu”.2011.gada 14.novembrī tika pieņemta Eiropas Komisijas direktīva 2011/90/ES, ar ko groza Eiropas Parlamenta un Padomes direktīvas 2008/48/EKI pielikuma II daļu, nosakot papildu pieņēmumus gada procentu likmes aprēķināšanai. Minētās direktīvas mērķis ir precizēt direktīvā 2008/48/EK I pielikumā noteikto gada procentu likmes aprēķina mehānismu, nosakot papildus pieņēmumus tās aprēķinam un precizējot esošos.Lai ieviestu Latvijas tiesību aktos Eiropas Komisijas direktīvas 2011/90/ES prasības, nepieciešams veikt grozījumus Ministru kabineta 2010.gada 28.decembra noteikumiem Nr.1219 „Noteikumi par patērētāja kreditēšanu”, kuros paredzēta gada procentu likmes aprēķina kārtība. Minētās direktīvas prasības jāievieš Latvijas tiesību aktos **līdz 2012.gada 31.decembrim** un tām jāstājas spēkā no 2013.gada 1.janvāra. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekta mērķis ir ieviest Latvijas tiesību aktos Eiropas Komisijas 2011.gada 14.novembra direktīva 2011/90/ES, ar ko groza Eiropas Parlamenta un Padomes direktīvas 2008/48/EKI pielikuma II daļu, nosakot papildu pieņēmumus gada procentu likmes aprēķināšanai. Noteikumu projekts paredz izteikt jaunā redakcijā noteikumu 1.pielikuma 3.punktu, kas nosaka gada procentu likmes aprēķinā izmantojamo pieņēmumu sarakstu.Papildus minētajam, noteikumu projekts paredz veikt precizējumus noteikumu 19.16.apakšpunktā attiecībā uz tajā iekļauto atsauci uz noteikumos paredzēto kompensācijas noteikšanas kārtību, veicot kredīta pirmstermiņa atmaksu.Tāpat noteikumu projekts paredz precizēt 3.6.apakšpunktu attiecībā uz operatīvā līzinga līgumiem, kas ir izslēgti no noteikumu darbības jomas. Ņemot vērā uzraudzības iestādes (Patērētāju tiesību aizsardzības centra) konstatēto praksi, kad no operatīvā līzinga līgumiem tiek izslēgtas patērētāja tiesības iegādāties līzinga objektu, lai būtu iespējams izvairīties no Ministru kabineta 2010.gada 28.decembra noteikumu Nr.1219 „Noteikumi par patērētāja kreditēšanu” piemērošanas kreditēšanas līgumam, bet praksē šīs tiesības saglabājas, tiek piedāvāts šo punktu precizēt.Papildus minētajam, noteikumu projekts paredz precizēt Ministru kabineta 2010.gada 28.decembra noteikumu Nr.1219 „Noteikumi par patērētāja kreditēšanu” 49.punkta prasības, šī punkta otrajā teikumā iekļauto būvju uzskaitījumu, kurā kreditēšanu pret kustamas lietas ķīlu (lombardu kredītu) veikt ir aizliegts. Ņemot vērā, ka jēdziens „pārvietojamas būves” nav definēts nevienā LR tiesību aktā, kā arī to, ka principā veidojumi, kas ir viegli pārvietojami uz citu atrašanās vietu un nav sasaistīti ar zemi, neatbilst Būvniecības likumā iekļautajai būves (ēkas) definīcijai, pārvietojami objekti, kuros varētu tikt veikta patērētāju kreditēšana, šobrīd jau ir aizliegti 49.punkta pirmajā teikumā, nosakot, ka patērētāju kreditēšanu pret ķīlu var veikt tikai ēkā vai ēkas daļā (šis noteikums faktiski paredz to, ka pakalpojuma sniegšanas vietai ir jābūt stacionārai.) Līdz ar to jēdziens „pārvietojama būve” tiek svītrots no 49.punkta. Vienlaikus 49.punkta 2.teikums tiek papildināts ar sezonālām būvēm, kurās patērētāja kreditēšana pret ķīlu nav vēlama, jo tām ir pārāk ierobežots ekspluatācijas termiņš, kas liedz patērētājam būt pārliecinātam par to, ka sev piederošo lietu varēs saņemt atpakaļ līguma termiņam izbeidzoties. Ņemot vērā Eiropas Komisijas 2011.gada 14.novembra direktīvas 2011/90/ES, ar ko groza Eiropas Parlamenta un Padomes direktīvas 2008/48/EKI pielikuma II daļu, nosakot papildu pieņēmumus gada procentu likmes aprēķināšanai 2.pantā noteikto, dalībvalstīm direktīvas noteikumi jāsāk piemērot no 2013.gada 1.janvāra. Tāpēc noteikumu projekta 2.punkts paredz noteikt noteikumu projekta 1.3.apakšpunkta spēkā stāšanās datumu, tai skaitā lai paredzētu pārejas periodu kredītu devējiem jauno prasību ieviešanai attiecībā uz gada procentu likmes aprēķinu. Saskaņā ar likuma "Par likumu un citu Saeimas, Valsts prezidenta un Ministru kabineta pieņemto aktu izsludināšanas, publicēšanas, spēkā stāšanās kārtību un spēkā esamību" 9.pantā noteikto, ka *normatīvajiem aktiem nav atpakaļejoša spēka, izņemot likumā īpaši paredzētus gadījumus,* noteikumu projekts piemērojams līgumiem, kas noslēgti pēc noteikumu spēkā stāšanās jeb 2013.gada 1.janvāra un nebūs piemērojams līgumiem, kas noslēgti līdz šim datumam. |
| 5. | Projekta izstrādē iesaistītās institūcijas | Projekts pirms tā izsludināšanas Valsts sekretāru sanāksmē tika nosūtīts elektroniskai viedokļa sniegšanai iestādēm, kas piedalījās Ministru kabineta 2010.gada 28.decembra noteikumu Nr.1219 „Noteikumi par patērētāja kreditēšanu”: Patērētāju tiesību aizsardzības centram, Latvijas Bankai, Finanšu un kapitāla tirgus komisijai, valsts un pašvaldību policijai, Latvijas komercbanku asociācijai, Latvijas Līzinga devēju asociācijai, Latvijas Darba devēju konfederācijai, Latvijas Lombardu asociācijai un Patērētāju interešu aizstāvības asociācijai, kā arī Latvijas Kredītņēmēju apvienībai, Latvijas Hipotekāro nebanku aizdevēju asociācijai, Latvijas Nebanku kreditētāju asociācijai un Latvijas Ātro kredītu devēju asociācija. Tika saņemts SIA "Latvijas Mobilais Telefons" juridiskā dienesta viedoklis, kas tika ņemts vērā, precizējot noteikumu projekta anotāciju. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

Anotācijas III., IV. un VI.sadaļa – projekts šīs jomas neskar.

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Patērētāju kreditēšanas pakalpojumu sniedzēji, kas sniedz kreditēšanas pakalpojumus patērētājiem.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Patērētāji, kas izmanto vai plāno izmantot kreditēšanas pakalpojumus.  |
| 3. | Tiesiskā regulējuma finansiālā ietekme | Noteikumu projekts precizē gada procentu likmes aprēķina kārtību, kas varētu radīt izmaksas kredītu devējiem, kuriem jāpielāgo gada procentu likmes aprēķina elektroniskās sistēmas jaunajām prasībām. |
| 4. | Tiesiskā regulējuma nefinansiālā ietekme | Noteikumu projekts neievieš jaunas prasības, bet precizē jau esošās. |
| 5. | Administratīvās procedūras raksturojums | Indivīds savas tiesības varēs aizstāvēt normatīvajos aktos noteiktajā kārtībā (Administratīvā procesa likums). |
| 6. | Administratīvo izmaksu monetārs novērtējums | Administratīvā procesa likumā noteiktā valsts nodeva 20 latu apmērā par pieteikumu par lietas ierosināšanu tiesā. |
| 7. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Eiropas Komisijas 2011.gada 14.novembra direktīvas 2011/90/ES, ar ko groza Eiropas Parlamenta un Padomes direktīvas 2008/48/EKI pielikuma II daļu, nosakot papildu pieņēmumus gada procentu likmes aprēķināšanai. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
|  |
| A | B | C | D |
| 1.pants | 1.3. apakšpunkts | Ieviests pilnībā. | Stingrākas prasības nav paredzētas. |
| 2.pants | 1.4.apakšpunkts; 2.punkts | Ieviests pilnībā. | Stingrākas prasības nav paredzētas. |
| Pielikuma (a) apakšpunkts | 1.3.apakšpunkts(noteikumu 3.punkta 3.1.apakšpunkts) | Ieviests pilnībā. | Stingrākas prasības nav paredzētas. |
| Pielikuma (b) apakšpunkts | 1.3.apakšpunkts(noteikumu 3.punkta 3.2. apakšpunkts) | Ieviests pilnībā. | Stingrākas prasības nav paredzētas. |
| Pielikuma (c) apakšpunkts | 1.3.apakšpunkts(noteikumu 3.punkta 3.3.apakšpunkts) | Ieviests pilnībā. | Stingrākas prasības nav paredzētas. |
| Pielikuma (d) apakšpunkts | 1.3.apakšpunkts(noteikumu 3.punkta 3.4.apakšpunkts) | Ieviests pilnībā. | Stingrākas prasības nav paredzētas. |
| Pielikuma (e) apakšpunkts | 1.3.apakšpunkts(noteikumu 3.punkta 3.5.apakšpunkts) | Ieviests pilnībā. | Stingrākas prasības nav paredzētas. |
| Pielikuma (f) apakšpunkts | 1.3.apakšpunkts(noteikumu 3.punkta 3.6. apakšpunkts) | Ieviests pilnībā. | Stingrākas prasības nav paredzētas. |
| Pielikuma (g) apakšpunkts | 1.3.apakšpunkts(noteikumu 3.punkta 3.7.apakšpunkts) | Ieviests pilnībā. | Stingrākas prasības nav paredzētas. |
| Pielikuma (h) apakšpunkts | 1.3.apakšpunkts(noteikumu 3.punkta 3.8.apakšpunkts) | Ieviests pilnībā. | Stingrākas prasības nav paredzētas. |
| Pielikuma (i) apakšpunkts | 1.3.apakšpunkts(noteikumu 3.punkta 3.9.apakšpunkts) | Ieviests pilnībā. | Stingrākas prasības nav paredzētas. |
| Pielikuma (j) apakšpunkts | 1.3.apakšpunkts(noteikumu 3.punkta 3.10.apakšpunkts) | Ieviests pilnībā  | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | ES tiesību akta normas neparedz rīcības brīvības dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošina Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām  | Projekts neparedz valsts pārvaldes iestāžu funkciju paplašināšanu. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Ekonomikas ministrs D.Pavļuts

**Iesniedzējs:**

# Ekonomikas ministrs D.Pavļuts

Vīza: Valsts sekretārs J.Pūce

05.06.2012. 14:24

L.Duntava

Linda.Duntava@em.gov.lv; 67013213